На основание и в изпълнение на чл. 4 от [Закона срещу пазарните злоупотреби с финансови инструменти](http://download.bse-sofia.bg/pdf/ZPZFI.pdf) (ЗПЗФИ), във връзка с чл. 100ш, ал.1, т.4 от Закона за публично предлагане на ценни книжа (ЗППЦК), във връзка с чл. 27 от Наредба № 2 от 17.09.2003 г. за проспектите при публично предлагане и допускане до търговия на регулиран пазар на ценни книжа и за разкриването на информация от публичните дружества и другите емитенти на ценни книжа, с настоящото Ви уведомяваме, за следното:

С решение на Общото събрание на акционерите на ЗАД „БУЛСТРАД ВИЕНА ИНШУРЪНС ГРУП” беше дадено съгласие, и Управителния съвет и Изпълнителните директори на дружеството бяха овластени да сключат договор за подчинен срочен дълг - сделка по чл. 114, ал.1, т.2 втора хипотеза, във връзка с т.1, б.”б” от ЗППЦК. Договорът между „[ВИЕНА ИНШУРЪНС ГРУП АГ ВИНЕР ФЕРЗИХЕРУНГ ГРУПЕ](http://www.vig.com/en/home.html)”, като заемодател и ЗАД „БУЛСТРАД ВИЕНА ИНШУРЪНС ГРУП”,като заемополучател е сключен на 21 декември 2015г., като банковата сметка на дружеството ни е заверена на 28 декември 2015г.